section_heading: Spomenici i znamenitosti
paragraph_text: Nekadašnji Stari grad Vrbovec se prvi puta spominje 1528.g. u pismu koje je kralju Ferdinandu I. uputio hrvatski ban Ivan Karlović. Kaštel je podignut za odbranu od Turaka, ali nije poznato tko ga je i kada izgradio. Kaštel i gospodarske zgrade uništene su u požaru tijekom seljačke bune 1755. godine, pa je do ostala sačuvana tek jedna kula, danas zvana kulom Petra Zrinskog. Kaštel je kroz kroz različita vremena mijenjao vlasnike. Bio u posjedu Zrinskih, pa Zagrebačkog kaptola, te grofa Adama Batthyanyja, sve do Patačića. Obitelj Patačić je nakon 1755. godine na ruševinama jednog krila starog kaštela podignula novi zidani dvorac. Patačićev omanji barokni dvorac sačuvan je do danas. U njemu se nalazi Limena Glazba Vrbovec i Radio Vrbovec.